Bahrain World Trade Center

Bahrain World Trade Center er en bygning i Bahrains hovedstad, Manama. Den består av to tårn, og er en av de høyeste bygningene i Bahrain. Begge tårnene er 240 meter høye. Bygningen er den første skyskraper i verden som har integrerte vindmøller, for å produsere energi til bygningen. Dette har gitt bygningen flere priser for bruk av teknologi og miljøvennlighet.

Tårnene er designet som en blanding mellom seil og flyvinger, for å sikre at de tre vindmøllene har like høy fart. Vindmøllene er beregnet for å produsere 11–15 prosent av det totale energibehovet til tårnene, noe som vil bety om lag 1.1–1,3 gigawatt årlig. Vindmøllene ble tatt i bruk første gang 8. april 2008, samme år som bygningen sto ferdig.

 Eksterne lenker 


Kategori:Skyskrapere
Kategori:Byggverk i Bahrain
Kategori:Byggverk fullført i 2008
Kategori:2008 i Bahrain
Kategori:Manama